| Ριγιάλ |
| --- |
| Χώρα: |  Κατάρ  |
| Υποδιαίρεση: | 100 ντιρχάμ (*dirham*) |
| Κωδικός ISO 4217: | QAR |
| Συντομογρ.: | ر.ق και QR |
|

Το **ριγιάλ** (στα αραβικά: ريال, κωδικός ISO 4217 : *QAR*) αποτελεί το νόμισμα του Κατάρ. Υποδιαιρείται σε 100 ντιρχάμ (dirham, درهم) και βραχυγραφείται είτε με το αγγλικό QR είτε με το αραβικό ر.ق .

Ιστορία
-------

Ως το 1966 το Κατάρ χρησιμοποιούσε για τις συναλλαγές τη ρουπία της Ινδίας, στον τύπο της "ρουπίας του Κόλπου". Με την υποτίμηση της αξίας της ρουπίας από την Ινδία, το 1966, το Κατάρ επέλεξε μαζί με άλλα κράτη που χρησιμοποιούσαν τη ρουπία του Κόλπου, να εισαγάγει το δικό του νόμισμα. Προτού γίνει αυτό, το Κατάρ για μικρό χρονικό διάστημα υιοθέτησε το Ριγιάλ Σαουδικής Αραβίας ως νόμισμα. Στη συνέχεια εισήχθη το Ριγιάλ του Κατάρ και του Ντουμπάι. Το σαουδαραβικό ριγιάλ άξιζε 1,065 ρουπίες, ενώ το ριγιάλ Κατάρ και Ντουμπάι ήταν ίσο με μία ρουπία προτού η τελευταία υποτιμηθεί.

Ως το 1973 το Κατάρ και το Ντουμπάι τύπωναν από κοινού το ριγιάλ. Ωστόσο, έπειτα από την προσχώρηση του Ντουμπάι στα Ηνωμένα Αραβικά Εμιράτα, το Κατάρ ξεκίνησε την έκδοση δικού του νομίσματος ξεχωριστά από το Ντουμπάι.

Κέρματα
-------

Το 1966 εισήχθησαν κέρματα στο όνομα των Κατάρ και Ντουμπάι και σε αξίες των 1, 5, 10, 25 και των 50 ντιρχάμ (dirham). Το 1973 κυκλοφόρησε μια νέα σειρά κερμάτων με το ίδιο μέγεθος και στη σύνθεση των παλαιότερων κερμάτων, με γραμμένο αποκλειστικά το όνομα του Κατάρ.

Τραπεζογραμμάτια
----------------

Στις 18 Σεπτεμβρίου του 1966 εισήχθησαν τραπεζογραμμάτια από τη Νομισματική Επιτροπή Κατάρ και Ντουμπάι σε αξίες των 1, 5, 10, 25, 50 και των 100 ριγιάλ. Το 1973 αυτά αντικαταστάθηκαν από χαρτονομίσματα του Νομισματικού Γραφείου του Κατάρ σε αξίες των 1, 5, 10, 50, 100 και των 500 ριγιάλ. Το 1996 η Κεντρική Τράπεζα του Κατάρ (QCB) ανέλαβε το έργο της έκδοσης των χαρτονομισμάτων και συνέχισε να εκδίδει τις ίδιες ονομαστικές αξίες που τύπωνε και το Νομισματικό Γραφείο.

| Τρέχουσα σειρά |
| --- |
| Εικόνα | Αξία | Κύριο χρώμα | Περιγραφή |
| Εμπρόσθια όψη | Πίσω όψη | Εμπρόσθια όψη | Πίσω όψη |
|  |  | 1 Ριγιάλ | Καφέ |  |  |
|  |  | 5 Ριγιάλ | Πράσινο |  |  |
|  |  | 10 Ριγιάλ | Πορτοκαλί |  |  |
| [[Αρχείο:|100px]] | [[Αρχείο:|100px]] | 50 Ριγιάλ | Μοβ |  |  |
| [[Αρχείο:|100px]] | [[Αρχείο:|100px]] | 100 Ριγιάλ | Πράσινο & Μοβ |  |  |
| [[Αρχείο:|100px]] | [[Αρχείο:|100px]] | 500 Ριγιάλ | Μπλε |  |  |

Σταθερή ισοτιμία με το δολάριο ΗΠΑ
----------------------------------

Το Μάρτιο του 1975 η ισοτιμία του ριγιάλ "κλειδώθηκε" από το Διεθνές Νομισματικό Ταμείο έναντι του Δολαρίου ΗΠΑ. Σταθεροποιήθηκε έτσι στα 3,64 ριγιάλ προς 1 Δολάριο ΗΠΑ από το 1980. Αυτό μεταφράζεται κατά προσέγγιση σε 1 ριγιάλ = 0,274725 δολάρια. Η ισοτιμία αυτή έγινε επίσημη τον Ιούλιο του 2001.

Παραπομπές
----------

1. ↑  «Exchange Rate Policy, Qatar Central Bank». Αρχειοθετήθηκε από το πρωτότυπο στις 7 Δεκεμβρίου 2006. Ανακτήθηκε στις 3 Οκτωβρίου 2008.
2. ↑  «Πίνακες σύγχρονης νομισματικής ιστορίας: Ασία». Αρχειοθετήθηκε από το πρωτότυπο στις 19 Φεβρουαρίου 2007. Ανακτήθηκε στις 3 Οκτωβρίου 2008.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Qatari riyal  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |